ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 11/2564 เรื่อง หลักเกณฑ์ เงื่อนไข และวิธีการจัดการกองทุนสํารองเลี้ยงชีพ \_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 140 วรรคหนึ่ง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 และข้อ 31 โดยได้รับความเห็นชอบจากคณะกรรมการกํากับตลาดทุน ข้อ 6 วรรคสาม และข้อ 32 วรรคหนึ่ง แห่งประกาศคณะกรรมการกํากับตลาดทุน ที่ ทน. 11/2564 เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่29 มกราคม พ.ศ. 2564 สํานักงานออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 มีนาคม พ.ศ. 2564 เป็นต้นไปข้อ ๒ ในประกาศนี้ "บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล "กองทุน" หมายความว่า กองทุนสํารองเลี้ยงชีพตามกฎหมายว่าด้วยกองทุนสํารองเลี้ยงชีพ "กองทุนที่มีหลายนโยบายการลงทุน" หมายความว่า กองทุนที่มีนโยบายการลงทุนมากกว่า 1 นโยบาย โดยอาจจัดตั้งเป็นกองทุนนายจ้างเดียวหรือกองทุนหลายนายจ้างก็ได้ "กองทุนนายจ้างเดียว" หมายความว่า กองทุนที่จัดตั้งขึ้นเพื่อลูกจ้างของนายจ้างเพียงรายเดียว "กองทุนหลายนายจ้าง" หมายความว่า กองทุนที่จัดตั้งขึ้นเพื่อลูกจ้างของนายจ้างหลายราย "มูลค่าต่อหน่วย" หมายความว่า มูลค่าต่อหน่วยซึ่งคํานวณโดยนํามูลค่าทรัพย์สินสุทธิหารด้วยจํานวนหน่วยทั้งหมด ณ วันที่คํานวณมูลค่าต่อหน่วยนั้น "หน่วย" หมายความว่า หน่วยของกองทุน "สมาชิก" หมายความว่า สมาชิกของกองทุน "การชดเชยมูลค่า" หมายความว่า การเพิ่มหรือลดจํานวนหน่วยให้แก่สมาชิกที่ยังคงมีสมาชิกภาพอยู่ในกรณีที่มูลค่าต่อหน่วยไม่ถูกต้อง หรือการจ่ายเงินให้แก่สมาชิกที่สิ้นสมาชิกภาพ ซึ่งมีมูลค่าเท่ากับส่วนต่างของมูลค่าต่อหน่วยที่ไม่ถูกต้องกับมูลค่าต่อหน่วยที่ถูกต้องแทนการเพิ่มหรือลดจํานวนหน่วย "วันคํานวณจํานวนหน่วย" หมายความว่า วันคํานวณจํานวนหน่วยเพื่อเพิ่มหรือลดจํานวนหน่วยให้แก่สมาชิก ซึ่งเป็นวันที่บริษัทจัดการและคณะกรรมการกองทุนกําหนดไว้ในสัญญารับจัดการกองทุน "ผู้รับรองมูลค่า" หมายความว่า บุคคลที่ทําการรับรองความถูกต้องของมูลค่าทรัพย์สินสุทธิของกองทุน "นโยบายการลงทุนที่มีความเสี่ยงสูง" หมายความว่า นโยบายการลงทุนที่กําหนดให้มีการลงทุนไม่ว่าโดยทางตรงหรือทางอ้อมในหลักทรัพย์หรือทรัพย์สินประเภทใดประเภทหนึ่งหรือหลายประเภทดังต่อไปนี้รวมกันเกินกว่าร้อยละ 50 ของแต่ละนโยบายการลงทุนนั้น(1) ตราสารทุน (2) ตราสารหนี้ดังนี้ (ก) ตราสารหนี้ที่มีความเสี่ยงด้านอัตราแลกเปลี่ยน (ข) ตราสารหนี้ที่มีลักษณะอย่างใดอย่างหนึ่งดังนี้ 1. มีกําหนดการชําระคืนเงินต้นหรือดอกเบี้ยที่ไม่แน่นอน หรือมีข้อกําหนดชําระคืนเงินต้นเพียงบางส่วนหรือไม่คืนเงินต้น 2. มีเงื่อนไขที่จะกระทบสิทธิของผู้ถือตราสารในการได้รับชําระคืนเงินต้นหรือดอกเบี้ย เช่น การด้อยสิทธิ การแปลงสภาพ การบังคับไถ่ถอนคืนก่อนกําหนด การขยายระยะเวลาการชําระหนี้หรือการปลดหนี้ เป็นต้น เว้นแต่เป็นเงื่อนไขการผิดนัดตามที่กําหนดไว้ในข้อกําหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้ (3) ทรัพย์สินตามที่กําหนดไว้ในข้อ 5 และข้อ 6.2 ของส่วนที่ 3 : อัตราส่วนการลงทุนที่คํานวณตามประเภททรัพย์สิน (product limit) ในภาคผนวก 4-PVD ท้ายประกาศการลงทุน "ประกาศที่ ทน. 11/2564" หมายความว่า ประกาศคณะกรรมการกํากับตลาดทุน ที่ ทน. 11/2564 เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 29 มกราคม พ.ศ. 2564 ................................. ............................. "ประกาศที่ สน. 9/2564" หมายความว่า ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 9/2564 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ลงวันที่ 29 มกราคม พ.ศ. 2564 หมวด ๑ หลักเกณฑ์ทั่วไป \_\_\_\_\_\_\_\_\_\_\_\_\_\_ข้อ ๓ เมื่อมีการลงนามในสัญญารับจัดการกองทุนแล้ว ให้บริษัทจัดการเปิดเผยข้อมูลดังต่อไปนี้ ให้ลูกค้ารับทราบเป็นลายลักษณ์อักษรหรือผ่านทางสื่ออิเล็กทรอนิกส์ (1) การวัดผลการดําเนินงานของกองทุนในเรื่องดังนี้(ก) วิธีการวัดผลการดําเนินงานซึ่งได้จัดทําขึ้นตามหลักเกณฑ์ที่สมาคมกําหนด (ข) ช่วงเวลาสําหรับการวัดผลการดําเนินงานซึ่งต้องกําหนดให้มีการวัดผล ทุกเดือนกรณีที่มีการวัดผลการดําเนินงานของกองทุนโดยเปรียบเทียบกับตัวชี้วัด (benchmark) ตัวชี้วัดดังกล่าวต้องคํานวณโดยใช้ดัชนีที่ใช้วัดผลตอบแทนทุกประเภทจากการลงทุนในหลักทรัพย์ (total return index) เท่านั้น และไม่ใช้ดัชนีที่สะท้อนความเคลื่อนไหวของราคาหลักทรัพย์ที่เป็นองค์ประกอบของดัชนี (price index) มิให้นําความใน (1) วรรคสองมาใช้บังคับกับกองทุนที่มีนโยบายการลงทุนในลักษณะเดียวกับกองทุนรวมฟีดเดอร์ (2) ชื่อผู้รับฝากทรัพย์สิน รวมทั้งหน้าที่และความรับผิดชอบของผู้รับฝากทรัพย์สิน (3) การลงทุนและผลการดําเนินงานของกองทุน (4) ข้อมูลเกี่ยวกับกองทุนที่ได้มีการเปลี่ยนแปลงในส่วนที่เป็นสาระสําคัญ (5) ข้อมูลเกี่ยวกับการลงทุนในหลักทรัพย์หรือทรัพย์สินที่อาจก่อให้เกิดความขัดแย้งทางผลประโยชน์หรือการก่อภาระผูกพันใด ๆ แก่ทรัพย์สินของลูกค้า การทําธุรกรรมการซื้อโดยมีสัญญาขายคืน และการทําธุรกรรมการให้ยืมหลักทรัพย์ (6) ข้อมูลอื่นใดเกี่ยวกับกองทุนเพื่อคุ้มครองประโยชน์ของลูกค้าตามที่สํานักงานกําหนด การเปิดเผยข้อมูลตามวรรคหนึ่ง (3) (4) และ (6) ให้เป็นไปตามหลักเกณฑ์และวิธีการที่สมาคมกําหนดโดยได้รับความเห็นชอบจากสํานักงานข้อ ๔ ให้บริษัทจัดการจัดทําบัญชีแสดงฐานะทางการเงินของกองทุนตามแบบและวิธีการที่จัดไว้บนเว็บไซต์ของสํานักงานข้อ ๕ ในกรณีที่บริษัทจัดการมีการลงทุนในตราสารตามข้อ 2.6.1 และข้อ 2.6.2 ของส่วนที่ 1 ในภาคผนวก 3 แนบท้ายประกาศที่ สน. 9/2564 ให้บริษัทจัดการเปิดเผยข้อมูลดังกล่าวต่อลูกค้า โดยให้เปิดเผยไว้ในรายงานรายเดือนตามข้อ 26ข้อ ๖ ในกรณีที่บริษัทจัดการมีการทําธุรกรรมการให้ยืมหลักทรัพย์ตามข้อ 2.5 ของส่วนที่ 1 ในภาคผนวก 3 แนบท้ายประกาศที่ สน. 9/2564 ให้บริษัทจัดการจัดทํารายงานและจัดเก็บรายงานดังกล่าวไว้ให้สํานักงานตรวจสอบได้ข้อ ๗ เมื่อสัญญารับจัดการกองทุนสิ้นสุดลง ให้บริษัทจัดการส่งมอบหลักทรัพย์และทรัพย์สินของกองทุนให้แก่ลูกค้าหรือผู้รับฝากทรัพย์สิน แล้วแต่กรณี โดยเร็วที่สุดข้อ ๘ ให้บริษัทจัดการเปิดเผยข้อมูลการเรียกเก็บค่าธรรมเนียม เงินตอบแทน หรือค่าใช้จ่ายอื่นใดต่อลูกค้าอย่างชัดเจน ทั้งนี้ ให้นําความในข้อ 12 วรรคหนึ่ง (2) ของประกาศที่ ทน. 11/2564 มาใช้บังคับกับการเรียกเก็บค่าธรรมเนียมการจัดการด้วยโดยอนุโลมข้อ ๙ ในกรณีที่กองทุนกําหนดให้สมาชิกมีสิทธิเลือกนโยบายการลงทุนได้ บริษัทจัดการต้องดําเนินการดังต่อไปนี้(1) เสนอนโยบายการลงทุนที่หลากหลายและเหมาะสมกับสมาชิกโดยให้ข้อมูลเกี่ยวกับความเสี่ยงและผลตอบแทนของนโยบายการลงทุนแต่ละนโยบาย พร้อมทั้งคําแนะนําที่เหมาะสมแก่คณะกรรมการกองทุน เพื่อใช้ประกอบการตัดสินใจเลือกนโยบายการลงทุน (2) จัดให้สมาชิกทําการประเมินความเหมาะสมในการเลือกนโยบายการลงทุนรายสมาชิก ทั้งนี้ ตามหลักเกณฑ์ในหมวด 2 (3) จัดทําสรุปข้อมูลสําคัญของนโยบายการลงทุนสําหรับนโยบายการลงทุนที่ผ่านการพิจารณาจากคณะกรรมการกองทุนตาม (1) โดยมีรายการและรูปแบบของข้อมูลอย่างน้อยตามที่กําหนดไว้บนเว็บไซต์ของสํานักงาน ทั้งนี้ สรุปข้อมูลสําคัญของนโยบายการลงทุนต้องมีการเผยแพร่ให้สมาชิกทราบโดยผ่านช่องทางหรือวิธีการอื่นใดที่ทําให้มั่นใจได้ว่าสมาชิกสามารถเข้าถึงได้โดยง่ายและอย่างทั่วถึงก่อนการตัดสินใจเลือกหรือเปลี่ยนนโยบายการลงทุน (4) จัดให้มีการทบทวนสรุปข้อมูลสําคัญของนโยบายการลงทุนตาม (3) ทุกงวด 6 เดือนของปีปฏิทิน และเผยแพร่ภายใน 45 วันนับแต่วันสิ้นงวด 6 เดือนของปีปฏิทินแก่สมาชิกโดยผ่านช่องทางหรือวิธีการตาม (3) (5) จัดให้สมาชิกมีสิทธิเลือกนโยบายการลงทุนอย่างน้อยปีละ 1 ครั้ง เว้นแต่สมาชิกมีมติกําหนดเวลาในการใช้สิทธิไว้เป็นอย่างอื่น (6) จัดให้มีช่องทางหรือวิธีการอื่นใดที่ทําให้มั่นใจได้ว่าสมาชิกสามารถเข้าถึงคําแนะนําที่เหมาะสมได้โดยง่ายและอย่างทั่วถึงสําหรับการลงทุนในกองทุนข้อ ๑๐ ในกรณีที่กองทุนไม่ได้กําหนดให้สมาชิกมีสิทธิเลือกนโยบายการลงทุน ให้บริษัทจัดการปฏิบัติให้เป็นไปตามข้อ 9(1) (3) (4) และ (6) โดยอนุโลม ในกรณีที่กองทุนตามวรรคหนึ่งมีนโยบายการลงทุนที่มีความเสี่ยงสูง บริษัทจัดการต้องมีกระบวนการที่ทําให้มั่นใจได้ว่าคณะกรรมการกองทุนและสมาชิกรับทราบและเข้าใจความเสี่ยงที่อาจเกิดจากการลงทุนเป็นอย่างดีแล้ว ก่อนเข้าเป็นสมาชิกหรือก่อนที่กองทุนจะมีการเปลี่ยนนโยบายการลงทุนเป็นนโยบายการลงทุนที่มีความเสี่ยงสูงดังกล่าวข้อ ๑๑ ให้บริษัทจัดการส่งรายงานจํานวนหน่วย มูลค่าต่อหน่วย และมูลค่าของเงินสะสม เงินสมทบ พร้อมทั้งผลประโยชน์ของเงินสะสม และเงินสมทบให้สมาชิกแต่ละรายทราบอย่างน้อยทุกงวด 6 เดือนของปีปฏิทินโดยให้ส่งรายงานดังกล่าวภายใน 30 วันนับแต่วันสิ้นงวด6 เดือน และหากสมาชิกขอทราบรายงานดังกล่าวเป็นรายเดือน ให้บริษัทจัดการส่งรายงานดังกล่าวให้สมาชิกทราบในเวลาอันควรด้วยข้อ ๑๒ ให้บริษัทจัดการจัดทํางบการเงินของกองทุนโดยเสนองบการเงินพร้อมรายงานการสอบบัญชีของผู้สอบบัญชีต่อที่ประชุมใหญ่สมาชิกของกองทุนเพื่อทําการรับรองงบการเงินดังกล่าว ให้บริษัทจัดการเก็บรักษางบการเงินของกองทุน รายงานการสอบบัญชี และเอกสารแสดงจํานวนสมาชิกและมูลค่าเงินกองทุน ณ วันสิ้นเดือนก่อนวันแต่งตั้งผู้สอบบัญชีไว้ที่บริษัทจัดการด้วยข้อ ๑๓ ในการจัดทํางบการเงินของกองทุน ให้บริษัทจัดการแสดงรายการค่าใช้จ่ายที่จ่ายเพื่อคณะกรรมการกองทุน หรือค่าใช้จ่ายอื่นใดที่ไม่ใช่การดําเนินงานตามปกติของกองทุน ซึ่งเป็นจํานวนเงินตั้งแต่ร้อยละ 3 ของค่าใช้จ่ายทั้งหมดหรือตั้งแต่ 10,000 บาทขึ้นไป แล้วแต่จํานวนใดจะต่ํากว่า ไว้โดยละเอียดในงบการเงินของกองทุนด้วยหมวด ๒ การประเมินความเหมาะสมในการเลือก นโยบายการลงทุนรายสมาชิก \_\_\_\_\_\_\_\_\_\_\_\_\_\_\_\_ข้อ ๑๔ ความในหมวดนี้ให้ใช้บังคับเฉพาะกับกองทุนที่กําหนดให้สมาชิกมีสิทธิเลือกนโยบายการลงทุนได้ข้อ ๑๕ เพื่อให้สมาชิกสามารถเลือกนโยบายการลงทุนได้อย่างเหมาะสมโดยสอดคล้องกับความรู้ความเข้าใจเกี่ยวกับการลงทุน ประสบการณ์ในการลงทุน สถานะทางการเงิน ระดับความเสี่ยงที่ยอมรับได้ และเป้าหมายการออมเมื่อเกษียณอายุ ให้บริษัทจัดการจัดให้มีการประเมินความเหมาะสมในการเลือกนโยบายการลงทุนของสมาชิกตามหลักเกณฑ์ดังต่อไปนี้ (1) จัดให้สมาชิกทําการประเมินความเหมาะสมในการเลือกนโยบายการลงทุนครั้งแรกให้แล้วเสร็จในวันที่เข้าเป็นสมาชิก และต้องแสดงให้สมาชิกทราบถึงประโยชน์และความจําเป็นในการประเมินความเหมาะสมในการเลือกนโยบายการลงทุนด้วย (2) จัดให้มีการทบทวนความเหมาะสมในการเลือกนโยบายการลงทุนทุกรอบ 2 ปีปฏิทินนับแต่ปีที่ได้ทําการประเมินครั้งล่าสุด โดยให้ดําเนินการให้แล้วเสร็จภายในปีที่ครบกําหนดเวลาทบทวนดังกล่าว (3) ในกรณีที่ผลประเมินไม่สอดคล้องกับนโยบายการลงทุนที่สมาชิกแสดงความจํานงเลือก ไม่ว่าเป็นการเลือกไว้เดิมหรือที่จะเลือกใหม่ ให้เตือนให้สมาชิกทราบถึงความเสี่ยงของการเลือกนโยบายการลงทุนที่ไม่เหมาะสมกับสมาชิก ก่อนให้สมาชิกลงนามยอมรับความเสี่ยงที่อาจเกิดขึ้นจากการเลือกนโยบายการลงทุนนั้น (4) ในกรณีที่สมาชิกปฏิเสธที่จะให้ข้อมูล หรือให้ข้อมูลไม่เพียงพอ ซึ่งเป็นผลให้ไม่สามารถดําเนินการตาม (1) หรือ (2) ได้ ให้เตือนให้สมาชิกทราบถึงความเสี่ยงในการเลือกนโยบายการลงทุนโดยไม่มีการประเมินความเหมาะสมในการเลือกนโยบายการลงทุน (5) ติดตามให้มีการประเมินความเหมาะสมในการเลือกนโยบายการลงทุนอีกครั้งสําหรับสมาชิกที่ปฏิเสธการประเมินความเหมาะสมในการเลือกนโยบายการลงทุนข้อ ๑๖ ให้บริษัทจัดการใช้แบบและวิธีการประเมินความเหมาะสมในการเลือกนโยบายการลงทุนตามแนวทางที่สมาคมกําหนดข้อ ๑๗ การดําเนินการใด ๆ เกี่ยวกับการประเมินความเหมาะสมในการเลือกนโยบายการลงทุนตามหมวดนี้ บริษัทจัดการต้องจัดให้อยู่ในรูปเอกสารหรือรูปแบบอื่นใด ที่สมาชิกหรือบริษัทจัดการจะสามารถจัดเก็บข้อมูลและตรวจดูข้อมูลได้ในอนาคตหมวด ๓ การคํานวณมูลค่าต่อหน่วยและจํานวนหน่วย และการรับรองความถูกต้อง ของมูลค่าทรัพย์สินสุทธิ \_\_\_\_\_\_\_\_\_\_\_\_\_\_\_\_ข้อ ๑๘ ให้บริษัทจัดการคํานวณมูลค่าต่อหน่วยโดยสะท้อนให้เห็นถึงผลการดําเนินงานที่แท้จริงของกองทุนโดยเงินที่มิได้เกิดจากผลการดําเนินงานให้นํามาคํานวณเป็นจํานวนหน่วยข้อ ๑๙ ในการคํานวณจํานวนหน่วยหรือมูลค่าต่อหน่วย การปรับปรุงรายการ การแก้ไขมูลค่าต่อหน่วยและการชดเชยมูลค่า ให้บริษัทจัดการดําเนินการโดยคํานึงถึงผลประโยชน์ที่ดีที่สุดของบรรดาสมาชิกกองทุนเป็นสําคัญ และบริษัทจัดการต้องดําเนินการดังกล่าวต่อสมาชิกกองทุนแต่ละรายอย่างเท่าเทียมกัน เว้นแต่โดยผลของกฎหมายทําให้บริษัทจัดการไม่สามารถปฏิบัติต่อสมาชิกแต่ละรายได้อย่างเท่าเทียมกัน หรือโดยเงื่อนไขและปัจจัยของสมาชิกแต่ละรายแตกต่างกัน อันเป็นเหตุให้บริษัทจัดการไม่สามารถปฏิบัติเช่นนั้นได้ หรือบริษัทจัดการได้ดําเนินการตามแนวทางที่สํานักงานกําหนดไว้ข้อ ๒๐ ให้บริษัทจัดการจัดให้มีวันคํานวณจํานวนหน่วยของแต่ละกองทุนอย่างน้อยสัปดาห์ละ 1 วัน และในการคํานวณเพื่อเพิ่มหรือลดจํานวนหน่วยให้แก่สมาชิก ให้ใช้มูลค่าต่อหน่วย ณ สิ้นวันคํานวณจํานวนหน่วยที่จะถึงเร็วที่สุดที่ผ่านการรับรองจากผู้รับรองมูลค่าแล้ว โดยเพิ่มหรือลดจํานวนหน่วยให้แก่สมาชิกภายใน 3 วันทําการนับแต่วันคํานวณจํานวนหน่วย เว้นแต่ในกรณีที่เป็นการลงทุนในหลักทรัพย์หรือทรัพย์สินในต่างประเทศ บริษัทจัดการอาจขอผ่อนผันระยะเวลาการเพิ่มหรือลดจํานวนหน่วยจากสํานักงานได้ข้อ ๒๑ บริษัทจัดการอาจเลื่อนวันคํานวณจํานวนหน่วยได้ ในกรณีที่ปรากฏเหตุดังต่อไปนี้ (1) ตลาดหลักทรัพย์หรือศูนย์ซื้อขายหลักทรัพย์ไม่สามารถเปิดทําการซื้อขายได้ตามปกติ (2) มีประกาศสํานักงานให้บริษัทจัดการเลื่อนวันคํานวณจํานวนหน่วยออกไป โดยมีวัตถุประสงค์เพื่อคุ้มครองประโยชน์ของสมาชิก หรือเพื่อรักษาเสถียรภาพทางเศรษฐกิจและการเงินของประเทศ หรือเพื่อรักษาเสถียรภาพในระบบตลาดการเงิน (3) เมื่อมีเหตุจําเป็นทําให้บริษัทจัดการไม่สามารถจําหน่าย จ่าย โอนหลักทรัพย์หรือทรัพย์สินของกองทุน หรือไม่สามารถคํานวณมูลค่าทรัพย์สินสุทธิของกองทุนได้อย่างเป็นธรรมและเหมาะสม โดยบริษัทจัดการต้องได้รับความเห็นชอบจากคณะกรรมการกองทุน เว้นแต่จะได้ตกลงกันเป็นอย่างอื่นไว้ในสัญญารับจัดการกองทุน (4) ในกรณีที่กองทุนมีการลงทุนในหลักทรัพย์หรือทรัพย์สินในต่างประเทศตามประกาศการลงทุน เมื่อมีเหตุการณ์ดังนี้เกิดขึ้น และก่อให้เกิดผลกระทบต่อกองทุนดังกล่าวอย่างมีนัยสําคัญ (ก) ตลาดซื้อขายหลักทรัพย์ดังกล่าวไม่สามารถเปิดทําการซื้อขายได้ตามปกติ ทั้งนี้ เฉพาะกรณีที่กองทุนได้ลงทุนในหลักทรัพย์ที่ซื้อขายในตลาดซื้อขายหลักทรัพย์แต่ละแห่งเกินกว่าร้อยละ 10 ของมูลค่าทรัพย์สินสุทธิของกองทุน หรือ (ข) มีเหตุการณ์ที่ทําให้ไม่สามารถแลกเปลี่ยนเงินตราต่างประเทศได้อย่างเสรีและทําให้ไม่สามารถโอนเงินออกจากประเทศหรือรับโอนเงินจากต่างประเทศได้ตามปกติข้อ ๒๒ ในกรณีที่มูลค่าต่อหน่วยไม่ถูกต้อง ให้บริษัทจัดการแก้ไขให้ถูกต้องโดยเร็ว และหากมูลค่าต่อหน่วยที่ไม่ถูกต้องนั้นต่างจากมูลค่าต่อหน่วยที่ถูกต้องตั้งแต่ร้อยละ 0.5 ของมูลค่าต่อหน่วยที่ถูกต้องและตั้งแต่ 1 สตางค์ขึ้นไป ให้บริษัทจัดการจัดส่งรายงานให้แก่คณะกรรมการกองทุนภายในเดือนถัดจากเดือนที่แก้ไขมูลค่าต่อหน่วยหรือการชดเชยมูลค่าเสร็จสิ้น โดยรายงานดังกล่าวต้องมีรายการอย่างน้อยดังต่อไปนี้ (1) มูลค่าต่อหน่วยที่ไม่ถูกต้อง (2) มูลค่าต่อหน่วยที่ถูกต้อง (3) สาเหตุที่ทําให้มูลค่าต่อหน่วยไม่ถูกต้อง (4) การดําเนินการของบริษัทจัดการเมื่อพบว่ามูลค่าต่อหน่วยไม่ถูกต้อง ในระหว่างที่แก้ไขมูลค่าต่อหน่วย บริษัทจัดการต้องจัดทํามาตรการป้องกันและอาจหยุดการคํานวณเพื่อเพิ่มหรือลดจํานวนหน่วยได้ไม่เกิน 7 วันทําการติดต่อกัน เว้นแต่จะได้รับความยินยอมจากคณะกรรมการกองทุนข้อ ๒๓ ในการเปิดเผยข้อมูลเกี่ยวกับจํานวนหน่วย มูลค่าต่อหน่วย และมูลค่าทรัพย์สินสุทธิของกองทุน ให้บริษัทจัดการเปิดเผยข้อมูลดังกล่าวในลักษณะดังต่อไปนี้ โดยใช้วิธีการปัดเศษทศนิยมตามหลักสากล (1) เปิดเผยจํานวนหน่วยและมูลค่าต่อหน่วยเป็นตัวเลขโดยมีทศนิยม 4 ตําแหน่ง (2) เปิดเผยมูลค่าทรัพย์สินสุทธิของกองทุนเป็นตัวเลขโดยมีทศนิยม 2 ตําแหน่ง ข้อ ๒๔ บริษัทจัดการต้องจัดให้มีการรับรองความถูกต้องของมูลค่าทรัพย์สินสุทธิของกองทุนโดยผู้รับรองมูลค่าที่เป็นไปตามหลักเกณฑ์ดังต่อไปนี้ (1) เป็นบุคคลที่ได้รับการขึ้นทะเบียนจากสํานักงานให้เป็นผู้รับรองมูลค่า (2) ไม่มีส่วนได้เสียอันมีนัยสําคัญกับบริษัทจัดการจนทําให้ขาดความเป็นอิสระในการทําหน้าที่รับรองความถูกต้องของมูลค่าทรัพย์สินสุทธิของกองทุน เว้นแต่บริษัทจัดการได้เปิดเผยข้อมูลดังกล่าวให้คณะกรรมการกองทุนทราบและได้รับความยินยอมจากคณะกรรมการกองทุนแล้วหมวด ๔ การจัดทําและส่งรายงานต่อสํานักงาน \_\_\_\_\_\_\_\_\_\_\_\_\_\_\_ข้อ ๒๕ ในการจัดการกองทุน ให้บริษัทจัดการจัดทําและส่งรายงานการจัดการกองทุนดังต่อไปนี้ (1) รายงานรายละเอียดของหลักทรัพย์และทรัพย์สินที่ทุกกองทุนลงทุนเป็นรายเดือน โดยให้จัดส่งภายในวันที่ 20 ของเดือนถัดไป(2) รายงานสถานะและการลงทุนของแต่ละกองทุนเป็นรายเดือน โดยให้จัดส่งภายในวันที่ 20 ของเดือนถัดไป (3) รายงานรายได้ ค่าใช้จ่าย และการเปลี่ยนแปลงส่วนของสมาชิกและนายจ้างของทุกกองทุนเป็นรายเดือน โดยให้จัดส่งภายในวันที่ 20 ของเดือนถัดไป (4) รายงานรายละเอียดของแต่ละกองทุนเป็นรายไตรมาส โดยให้จัดส่งภายในวันที่ 20 ของเดือนถัดจากเดือนสุดท้ายของแต่ละไตรมาส การจัดส่งรายงานตามวรรคหนึ่ง ให้บริษัทจัดการกระทําผ่านระบบอิเล็กทรอนิกส์ที่สํานักงานจัดไว้ โดยดําเนินการให้เป็นไปตามระเบียบวิธีปฏิบัติของสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์ ข้อ ๒๖ ให้บริษัทจัดการจัดทําและส่งรายงานรายเดือนให้แก่ลูกค้าตามประกาศสมาคมบริษัทจัดการกองทุนว่าด้วยหลักเกณฑ์และวิธีการในการจัดทํารายงานเกี่ยวกับการจัดการกองทุนสํารองเลี้ยงชีพให้กับลูกค้า ในการจัดทํารายงานรายเดือนตามวรรคหนึ่ง ให้บริษัทจัดการเปิดเผยอัตราการลงทุนสูงสุดต่อมูลค่าทรัพย์สินสุทธิของกองทุนตามที่ระบุไว้ในแผนการลงทุน สําหรับการลงทุนในตราสารหนี้ ตราสารกึ่งหนี้กึ่งทุน เงินฝากหรือตราสารเทียบเท่าเงินฝาก ที่มีอันดับความน่าเชื่อถืออยู่ในอันดับต่ํากว่าอันดับที่สามารถลงทุนได้หรือที่ไม่ได้รับการจัดอันดับความน่าเชื่อถือ ข้อ ๒๗ เพื่อประโยชน์ในการปฏิบัติงานกํากับดูแลธุรกิจกองทุน ให้บริษัทจัดการจัดทําและส่งข้อมูลเกี่ยวกับการดําเนินงานจัดการกองทุนตามที่สํานักงานร้องขอ โดยข้อมูลที่จัดส่งให้เป็นไปตามรูปแบบ วิธีการ และภายในระยะเวลาที่สํานักงานแจ้งให้บริษัทจัดการทราบล่วงหน้าข้อ ๒๘ ให้บริษัทจัดการส่งสําเนางบการเงินและรายงานการสอบบัญชีที่จัดทําขึ้นตามข้อ 12 ให้สํานักงานภายใน 150 วันนับแต่วันสิ้นรอบระยะเวลาบัญชีประจําปีของกองทุน และแสดงไว้ที่ทําการของกองทุนเพื่อให้สมาชิกกองทุนตรวจดูได้ด้วยหมวด ๕ การดําเนินการในกรณีที่ผู้ออกตราสารหนี้ หรือลูกหนี้ตามสิทธิเรียกร้อง ผิดนัดชําระหนี้ \_\_\_\_\_\_\_\_\_\_\_\_\_\_\_ข้อ ๒๙ ในการจัดการกองทุน หากมีการผิดนัดชําระหนี้หรือมีพฤติการณ์ว่าผู้ออกตราสารหนี้หรือลูกหนี้ตามสิทธิเรียกร้องจะไม่สามารถชําระหนี้ได้ ให้บริษัทจัดการดําเนินการตามหลักเกณฑ์และวิธีการที่กําหนดไว้ในหมวดนี้ เว้นแต่สํานักงานจะผ่อนผันเป็นอย่างอื่นข้อ ๓๐ บริษัทจัดการจะรับชําระหนี้ด้วยทรัพย์สินอื่นที่มิใช่หลักประกันเพื่อกองทุนได้ต่อเมื่อได้ระบุรายละเอียดเกี่ยวกับการรับชําระหนี้ด้วยทรัพย์สินอื่นไว้ในสัญญารับจัดการกองทุน ข้อบังคับกองทุน หรือได้รับความเห็นชอบจากคณะกรรมการกองทุน และก่อนการรับชําระหนี้ด้วยทรัพย์สินอื่นที่มิใช่หลักประกันในแต่ละครั้ง บริษัทจัดการต้องได้รับความเห็นชอบจากคณะกรรมการกองทุน โดยคณะกรรมการกองทุนได้ตรวจสอบและแสดงความเห็นพร้อมเหตุผลว่า ในขณะนั้น การรับชําระหนี้ด้วยทรัพย์สินดังกล่าวเป็นประโยชน์ต่อสมาชิกมากกว่าการถือหรือมีไว้ซึ่งตราสารหนี้หรือสิทธิเรียกร้อง ในการขอความเห็นชอบจากคณะกรรมการกองทุนตามวรรคหนึ่ง บริษัทจัดการต้องระบุรายละเอียดเกี่ยวกับทรัพย์สินที่กองทุนจะได้จากการรับชําระหนี้ด้วยทรัพย์สินอื่น มูลค่าของทรัพย์สิน ประมาณการค่าใช้จ่าย เช่น ค่าใช้จ่ายในการได้มาซึ่งทรัพย์สิน ค่าใช้จ่ายในการบริหารทรัพย์สิน และค่าใช้จ่ายในการจําหน่ายทรัพย์สิน เป็นต้น พร้อมเหตุผลและความจําเป็นในการรับชําระหนี้ รวมทั้งต้องจัดให้มีหรือจัดทําเอกสารหลักฐานอย่างใดอย่างหนึ่งดังต่อไปนี้ (1) เอกสารหลักฐานซึ่งแสดงให้เห็นได้ว่ามีการผิดนัดชําระหนี้เกิดขึ้น (2) บทวิเคราะห์และเหตุผลประกอบบทวิเคราะห์ที่บริษัทจัดการจัดทําขึ้นซึ่งแสดงถึงพฤติการณ์ว่าผู้ออกตราสารหนี้จะไม่สามารถชําระหนี้ได้ข้อ ๓๑ เมื่อบริษัทจัดการได้รับทรัพย์สินมาจากการรับชําระหนี้ด้วยทรัพย์สินอื่น เพื่อกองทุน ให้บริษัทจัดการแจ้งเป็นลายลักษณ์อักษรเกี่ยวกับประเภท จํานวน และชื่อผู้ออกตราสารหนี้หรือลูกหนี้ตามสิทธิเรียกร้อง วันที่บริษัทจัดการได้รับทรัพย์สินมาจากการรับชําระหนี้ด้วยทรัพย์สินอื่น พร้อมทั้งรายละเอียดเกี่ยวกับทรัพย์สินที่ได้รับโดยมีสาระสําคัญอย่างน้อยเกี่ยวกับทรัพย์สินดังกล่าว มูลค่าทรัพย์สิน ค่าใช้จ่ายในการรับชําระหนี้ด้วยทรัพย์สินอื่น ไปยังคณะกรรมการกองทุนภายในวันที่ 20 ของเดือนถัดจากเดือนที่ได้รับทรัพย์สินนั้นมาข้อ ๓๒ ให้บริษัทจัดการกําหนดราคาทรัพย์สินที่กองทุนได้รับมาจากการรับชําระหนี้ด้วยทรัพย์สินอื่นเพื่อใช้ในการคํานวณมูลค่าทรัพย์สินของกองทุนตามหลักเกณฑ์และวิธีการที่สมาคมกําหนดโดยได้รับความเห็นชอบจากสํานักงานข้อ ๓๓ ให้บริษัทจัดการดําเนินการกับทรัพย์สินที่ได้จากการรับชําระหนี้ด้วยทรัพย์สินอื่นตามหลักเกณฑ์ดังต่อไปนี้ (1) กรณีเป็นทรัพย์สินประเภทที่กองทุนนั้นสามารถลงทุนได้ บริษัทจัดการอาจมีไว้ซึ่งทรัพย์สินดังกล่าวต่อไปเพื่อเป็นทรัพย์สินของกองทุนได้ (2) กรณีเป็นทรัพย์สินประเภทที่กองทุนนั้นไม่สามารถลงทุนได้ บริษัทจัดการต้องจําหน่ายทรัพย์สินดังกล่าวภายใน 2 ปีนับแต่วันที่กองทุนได้รับทรัพย์สินนั้นมา เว้นแต่จะได้รับความยินยอมจากคณะกรรมการกองทุน ทั้งนี้ ในระหว่างระยะเวลาดังกล่าว บริษัทจัดการอาจจัดหาผลประโยชน์จากทรัพย์สินดังกล่าวได้ ในกรณีที่มีค่าใช้จ่ายในการบริหารทรัพย์สิน ให้บริษัทจัดการจ่ายจากทรัพย์สิน ของกองทุนหมวด ๖ การใช้สิทธิออกเสียงในที่ประชุมผู้ถือหลักทรัพย์ของลูกค้า \_\_\_\_\_\_\_\_\_\_\_\_\_\_\_ข้อ ๓๔ ในกรณีที่บริษัทจัดการได้ลงทุนในหลักทรัพย์ของบริษัทใดเพื่อเป็นทรัพย์สินของกองทุน หากลูกค้าได้มอบหมายให้บริษัทจัดการใช้สิทธิออกเสียงในที่ประชุมผู้ถือหลักทรัพย์ของบริษัทดังกล่าว ให้บริษัทจัดการปฏิบัติตามข้อ 11 ของประกาศที่ สน. 9/2564 โดยอนุโลม และแจ้งให้ลูกค้าทราบอย่างน้อยปีละ 1 ครั้งผ่านช่องทางหรือโดยวิธีการอื่นใดที่ทําให้มั่นใจได้ว่าลูกค้าสามารถตรวจดูแนวทางในการใช้สิทธิออกเสียงและการดําเนินการใช้สิทธิออกเสียงโดยวิธีที่บริษัทจัดการได้เปิดเผยข้อมูลไว้ข้อ ๓๕ ในกรณีที่บริษัทจัดการได้ลงทุนในหลักทรัพย์ของบริษัทใดเพื่อเป็นทรัพย์สินของกองทุน และลูกค้าไม่ได้มอบหมายให้บริษัทจัดการใช้สิทธิออกเสียงในที่ประชุมผู้ถือหลักทรัพย์ของบริษัทดังกล่าว บริษัทจัดการต้องเสนอความเห็นเกี่ยวกับการใช้สิทธิออกเสียงให้คณะกรรมการกองทุนทราบ หรือขอรับมอบหมายจากคณะกรรมการกองทุนเพื่อไปใช้สิทธิออกเสียงแทนหมวด ๗ การจัดการทรัพย์สินที่มีผู้อุทิศให้กองทุน \_\_\_\_\_\_\_\_\_\_\_\_\_\_\_หมวด ๓๖ ในการจัดการทรัพย์สินที่มีผู้อุทิศให้ ให้บริษัทจัดการกําหนดราคาทรัพย์สินที่มีผู้อุทิศให้เพื่อใช้ในการคํานวณมูลค่าทรัพย์สินของกองทุนตามหลักเกณฑ์และวิธีการที่สมาคมกําหนดโดยได้รับความเห็นชอบจากสํานักงานหมวด ๓๗ ให้บริษัทจัดการดําเนินการกับทรัพย์สินที่มีผู้อุทิศให้กองทุนตามหลักเกณฑ์ดังต่อไปนี้ (1) กรณีเป็นทรัพย์สินประเภทที่กองทุนสามารถลงทุนได้ บริษัทจัดการจะมีไว้ซึ่งทรัพย์สินดังกล่าวต่อไปเพื่อเป็นทรัพย์สินของกองทุนก็ได้ (2) กรณีเป็นทรัพย์สินประเภทที่กองทุนไม่สามารถลงทุนได้ บริษัทจัดการต้องจําหน่ายทรัพย์สินดังกล่าวภายใน 2 ปีนับแต่วันที่ได้รับทรัพย์สินนั้นมา หรือภายใน 2 ปีนับแต่วันที่ พ้นกําหนดระยะเวลาที่ผู้อุทิศให้ระบุห้ามมิให้กองทุนจําหน่ายทรัพย์สินดังกล่าว แล้วแต่กรณี เว้นแต่จะได้รับความยินยอมจากคณะกรรมการกองทุน ทั้งนี้ ในระหว่างระยะเวลาดังกล่าวบริษัทจัดการอาจจัดหาผลประโยชน์จากทรัพย์สินดังกล่าวก็ได้ ในกรณีที่มีค่าใช้จ่ายในการบริหารทรัพย์สิน ให้บริษัทจัดการจ่ายจากทรัพย์สินของกองทุนหมวด ๘ หลักเกณฑ์เฉพาะสําหรับการจัดการกองทุน ที่มีหลายนโยบายการลงทุน \_\_\_\_\_\_\_\_\_\_\_\_\_\_\_ข้อ ๓๘ ในการจัดการกองทุนที่มีหลายนโยบายการลงทุน ให้บริษัทจัดการดําเนินการดังต่อไปนี้ แยกตามแต่ละนโยบายการลงทุนแทนการดําเนินการในส่วนของกองทุนทั้งกองทุน (1) การคํานวณมูลค่าต่อหน่วยตามข้อ 18 และมูลค่าทรัพย์สินสุทธิของกองทุน (2) การเปิดเผยข้อมูลเกี่ยวกับจํานวนหน่วย มูลค่าต่อหน่วย และมูลค่าทรัพย์สินสุทธิของกองทุนตามข้อ 23 (3) การรับรองความถูกต้องของมูลค่าทรัพย์สินสุทธิของกองทุนตามข้อ 24 ข้อ ๓๙ ในการจัดการกองทุนที่มีหลายนโยบายการลงทุน ให้บริษัทจัดการดําเนินการดังต่อไปนี้แยกตามแต่ละนโยบายการลงทุนที่บริษัทจัดการรับจัดการด้วย (1) การเปิดเผยข้อมูลเมื่อมีการลงนามในสัญญารับจัดการกองทุนแล้วตามข้อ 3 (2) การจัดทําและส่งรายงานต่อสํานักงานตามข้อ 25 วรรคหนึ่ง (2) และ (4) (3) การจัดทําและส่งรายงานอื่นใดให้แก่ลูกค้า (4) การจัดทําและการเก็บรักษางบการเงินตามข้อ 28 (5) การดําเนินการกับทรัพย์สินที่ได้จากการรับชําระหนี้ด้วยทรัพย์สินอื่นตามข้อ 30 (6) การดําเนินการกับทรัพย์สินที่มีผู้อุทิศให้กองทุนตามข้อ 37บทเฉพาะกาล - \_\_\_\_\_\_\_\_\_\_\_\_\_\_\_\_ข้อ ๔๐ ให้บรรดาคําสั่งและหนังสือเวียน ที่ออกหรือวางแนวปฏิบัติตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อยกองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 หรือที่ใช้บังคับอยู่ตามบทเฉพาะกาลของประกาศดังกล่าว ในส่วนที่เกี่ยวข้องกับการจัดการกองทุน ตามประกาศนี้ ซึ่งใช้บังคับอยู่ก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีคําสั่งและหนังสือเวียนที่ออกหรือวางแนวปฏิบัติตามประกาศนี้ใช้บังคับข้อ ๔๑ ในกรณีที่มีประกาศฉบับอื่นใดอ้างอิงประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 ในส่วนที่เกี่ยวข้องกับการจัดการกองทุนตามประกาศนี้ ให้การอ้างอิงดังกล่าวหมายถึงการอ้างอิงประกาศฉบับนี้ผู้มีอํานาจลงนาม - ประกาศ ณ วันที่ 29 มกราคม พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์